***11. oszt. Az ember és a világ.***

**Téma: *Polgári társadalom. A polgári társadalom fogalma: lényege, jellemzői és funkciói.***

***Cél:*** elősegíteni a tanulók ismereteinek bővülését a polgári társadalomról, annak szerkezetéről és sajátosságairól Ukrajnában; új ismeretek szerzése a probléma több nézőpontból való megvilágítása során; tiszteletet ébreszteni az ország történelme, törvényei iránt; ráébreszteni a tanulókat, hogy ők is részesei az ország, a társadalom sorsa alakulásának; a vitakészség fejlesztése, a saját vélemény kialakítására és megalapozására, valamint más vélemények tiszteletben tartására nevelés.

***Az óra típusa***: új anyag előadása. (vitával elegyített előadás)

***Az óra menete.***

1. **Szervezési kérdések.**
2. **A tudásanyag aktivizálása. A házi feladat ellenőrzése.**
3. **Motiváció.**

Napjainkban az állam előtt álló egyik legfontosabb feladat a jogállam létrehozása. Az új ukrán társadalom az együttműködésre, nyitottságra, az emberi jogok betartására, mások jogainak tiszteletben tartására kell hogy törekedjen. Eljön az ideje egy olyan társadalom megteremtésének, amely lehetővé teszi az egyes emberek személyes szükségleteinek és képességeinek realizálását. Mindez csak a polgári társadalom keretén belül lehetséges. A polgári társadalom léte elválaszthatatlan a demokrácia fejlődésétől, a piacgazdaság és a jogállam megteremtésétől. A polgári társadalom iránti érdeklődés felerősödése szoros kapcsolatban áll a Kelet Európát és Ukrajnát az utóbbi két évtizedben ért szociálpolitikai változásokkal. Mai óránk célja – a polgári társadalom lényegének, szerkezetének és a működését lehetővé tevő legfontosabb elveknek a feltárása.

1. **Az új anyag tanulmányozása.**
2. A polgári társadalom kialakulásának szakaszai.

|  |  |  |
| --- | --- | --- |
| 1. Szakasz: XVI – XVII század
 | 1. Szakasz: XVIII – XIX század
 | 3 Szakasz: XX – XXI század  |
| A polgári társadalom alapjainak kialakulása, a burzsoázia megjelenését előidéző gazdasági és politikai feltételek kialakulása.  | A polgári társadalom kialakulása az USA-ban és Európa legfejlettebb államaiban | Jelentős változások a társadalom szociális szerkezetében, megjelennek a jogállamok, egyre több állam válik azzá. |

 ***A polgári társadalom megjelenésének előfeltételei:***

* ***Gazdasági*** *– magántulajdon; szabad piac; konkurencia.*
* ***Szociális*** *– a társadalomban meghatározó szerepet játszik a középosztály.*
* ***Politikai*** *– jogi – jogegyenlőség; jogbiztonság; hatalommegosztás; politikai prularizmus.*
* ***Kulturális*** *– az információhoz való hozzáférés biztosítása; a lakosság magas szintű iskolázottsága; lelkiismereti szabadság.*

***A polgári társadalom fogalma.***

A polgári jog által rögzített társadalmi viszonyok képezik a szabad polgárok társadalma létrejötténél előfeltételeit, vagyis az állam beavatkozásától menetes polgári társadalomét.

Ez magában foglalja az e,berek magánéletét, az önszabályozó piacot, a lelki – erkölcsi, és egyéb, nem politikai viszonyokat.

A polgári társadalom eszméje az új korban jelenik meg az állam mindenható hatalmának ellensúlyozására. A polgári társadalom koncepcióját Hegel német filozófus dolgozta ki. E szerint a polgári társadalom nem egyéb, mint az egyes személyeknek a kapcsolata a szükségletek és a munkamegosztás, az igazságszolgáltatás és egyéb dolgok rendszerében.

A polgári társadalom – a szabad polgárok és önkéntes szervezeteik önmegvalósításának eszköze, amelyet törvények védenek az állam indokolatlan beavatkozásával szemben.

Polgári társadalom – olyan társadalom, amely a nép és az állam kölcsönös felelősség vállalásán alapszik a törvények betartása irányában.

***Polgári társadalom*** – *az egyes személyek közötti, családi, vallási, kulturális és polgári kapcsolatokat szabályozó viszonyok összessége. A polgári társadalom ezenkívül magában foglalja az államtól független társadalmi intézmények rendszerét, amelyek az egyes személyek és csoportok mindennapi szükségleteit hivatottak kielégíteni.*

***A polgári társadalom legfontosabb jellemzői:***

* ***A társadalomban jelen vannak a termelési eszközök szabad birtokosai;***
* ***Fejlett és szerteágazó a demokrácia;***
* ***Jogbiztonság és jogegyenlőség van;***
* ***A polgári kultúra magas szintje.***

**A polgári társadalom szerkezete.**

|  |  |  |  |  |
| --- | --- | --- | --- | --- |
| ***Gazdasági rendszer*** | ***Politikai rendszer*** | ***Szociális rendszer*** | ***Információs rendszer*** | ***Szellemi – kulturális rendszer*** |
| *A társadalom anyagi alapját alkotó intézmények és viszonyok összessége.* | *Az államhatalmat és a politikai életet biztosító intézmények és viszonyok összessége.* | *A társadalmat alkotó osztályok, csoportok és a közöttük fennálló viszonyok összessége.* | *Az információs tevékenységet végző polgárok, tömegtájékoztatási eszközök és az általuk közölt információ összessége.* | *A nem anyagi értékek és a velük foglakozó intézmények, a közöttük való kapcsolatok összessége.* |

|  |
| --- |
| ***Polgári társadalom*** |
| ***↓*** |
| ***Nem állami szociál - gazdasági intézmények és viszonyok*** |
| ***↓*** |
| ***Nem állami gazdálkodó egységek*** |
| ***↓*** |
| ***Civil szervezetek és egyesülések*** |
| ***↓*** |
| ***Politikai pártok és mozgalmak*** |
| ***↓*** |
| ***Oktatási - nevelési szféra*** |
| ***↓*** |
| ***Tömegtájékoztató eszközök*** |
| ***↓*** |
| ***Család*** |

**A közvélemény fogalma és funkciói.**

A közvélemény a társadalmi élet egyik legrégebbi jelensége. A társadalmi élet területeinek demokratizálódása, az emberek iskolázottsága növeli a közvélemény jelentőségét, befolyását.

***Közvélemény*** *– a tömegtudat specifikus megnyilvánulása, amely az embereknek a társadalmilag fontos eseményekhez, tényekhez, problémákhoz való viszonyát fejezi ki és amely azok értékelésében (verbális, vagy egyéb) jelenik meg.*

***Mint szociális jelenség a közvélemény a következő jellemzőkkel bír:***

* *Nem egyszerűen az egyes polgárok véleményének algebrai összegét fejezi ki egy – egy aktuális kérdéssel kapcsolatban, hanem az egymást is befolyásoló különvélemények integrációja, amelynek történelmi, időbeli, területi sajátosságai vannak, összetett struktúrával rendelkezik és meghatározott funkciója van.*
* *Közös érdekek mentén létrejövő ember csoportok alakítják.*
* *Csak a közösség számára aktuális problémák, szituációk kapcsán alakul ki.*
* *Nagy jelentőséggel bír, stabilitás, kompetencia, szociális orientáció és gyors terjedés jellemzi; megnyilvánulhat verbálisan (szóbelileg) és meghatározott viselkedési formákban is.*
* *Gyakran konfliktust hordoz.*

***A közvélemény megjelenésének két dimenziója:***

* *Mint értékítélet – a közvélemény mindig valamiféle értékítéletet közöl a társadalom részéről az őt foglalkoztató problémák, események, személyek stb. kapcsán.*
* *Mint fontos társadalmi „intézmény” – a demokratikus társadalmakban a közvélemény jelentős befolyással bír a döntéshozókra – személyekre és hivatalokra egyaránt.*

A közvéleményt leginkább figyelembe veszik a társadalom élettevékenységnek a következő területein:

* Szociális folyamatok és viszonyok – vezetői döntések; szociál – politika; ökológiai problémák; munkaközösségek szervezése és irányítása; társadalmi ellenőrzés;
* Gazdasági folyamatok és viszonyok – a lakosság viszonya a gazdasági folyamatokhoz, reformokhoz; piackutatás; marketing; reklámok hatékonysága;
* Politikai viszonyok és folyamatok – a politikai tevékenység általában; a demokratikus elvek megvalósulása; politikai pártok és politikusok népszerűsége;szellemi és ideológiai folyamatok és viszonyok – ideológiai tevékenység, propaganda, tömegtájékoztató eszközök; szocializáció; nevelés;
1. **Összegzés.**

Ha alaposan megfigyeljük az ún. fejlett országok társadalmát, akkor feltűnik, az nagyszámú, különféle irányultságú embercsoportból áll, amelyek meglehetős önállósággal rendelkeznek. Például az USA társadalma a különféle, szerteágazó, önkéntes polgári csoportosulások összességeként fogható fel. Vannak közöttük önkormányzati egyesülések, lobbi csoportok, jótékonysági egyletek, különféle érdeklődési körök mentén létrejött klubok, sport szervezetek, egyházak, pártok stb. Ezek a csoportok gyakran egymással is konkurálva versengenek az emberek bizalmáért, befolyásolásáért.

Ukrajnában még nem alakult ki a nyugati értelemben vett polgári társadalom. A számos minisztérium, hivatal, bizottság és albizottság egyelőre nem képes kivezetni az országot a rendszerszintű válságból, ezért egyre erősebb az emberek elidegenedése a hatalmi szervektől és a politikától általában.

A felmérések szerint a volt szocialista országok közül Ukrajnában a legerősebb a bizalmatlanság az állami szervekkel, általában a hatalommal szemben. A polgári társadalom fejletlensége következtében veszélyesen alacsony szintre sülyedt a polgárok befolyása az ország irányítására, politikájára. Alacsony szintű a jogbiztonság és a polgárok jogi öntudata. Ez utóbbi azzal is kapcsolatos, hogy az országban igen gyenge a középosztáty. A lakosság többsége – kb 86%-a - a szegénységgel küszködik ezért nincs sem ideje, sem kedve, sem elég képzettsége ahhoz, hogy öntudatos polgárrá váljon. A vékony, igen gazdag és a hatalmas, elszegényedett réteg között egyre nagyobb a távolság és a feszültség.

1. **Házi feladat**

A jegyzet tanulmányozása. Rövid fogalmazás egy, a közvéleményt foglalkoztató kérdés kapcsán (szabadon választott).